סוכנות האנרגיה הרוסית היא גוף של משרד האנרגיה של רוסיה האחראי לניהול מחקר ופיתוח של מגזר האנרגיה ברוסיה והוא אחד הגופים החשובים של ממשלת רוסיה במגזר האנרגיה.
מטרות.
הסוכנות מהווה מרכיב חשוב במערכת המידע והתמיכה האנליטית בפיתוח אנרגיה בת קיימא ברוסיה וממלאת תפקידים בעלי חשיבות לאומית ובין-מחלקתית בתמיכה מדעית, אנליטית, ארגונית וטכנולוגית לצורך יישום מדיניות האנרגיה הלאומית כדי לפתור ביעילות שלוש משימות הקשורות זו בזו - אנרגיה ביטחון, צמיחה כלכלית ויציבות סביבתית.
מטרת הסוכנות היא ליישם את ההוראות העיקריות של מדיניות המדינה בתחום מגזר הדלק והאנרגיה, צעדים שמטרתם לעמוד בדרישות בטיחות סביבתית ואנרגיה, להגדיל את האטרקטיביות להשקעה של משק האנרגיה הרוסי, שימוש רציונלי במקורות אנרגיה מתחדשים ורבייה אפקטיבית של בסיס משאבי המינרלים, ביצוע מחקר בנושא מדעי ופיתוח טכני של פוטנציאל התעשייה והאנרגיה במחוזות.
משימות עיקריות.
לסוכנות רשת ענפים ענפה וסניפים ב-63 מחוזות בפדרציה הרוסית, צוותו מונה יותר מ-2000 איש ולו הסכמי שיתוף פעולה עם מכוני חינוך ומחקר רוסים מובילים ואוניברסיטאות המסייעות בחקר שוק האנרגיה הרוסי.
יאן ואניק
יאן ואניק (בצ'כית: Jan Vaník; 7 במאי 1891 – 12 ביוני 1950) היה כדורגלן צ'כוסלובקי. היה לזוכה הראשון בתואר מלך השערים בליגת העל הצ'כוסלובקית כאשר עשה זאת בשנת 1925.
ביוגרפיה.
ואניק נולד ב-7 במאי 1891 בפראג של האימפריה האוסטרו-הונגרית באותם הימים. כנער שיחק תחילה בגיל 15 ב-SK לטנה ומשם עבר ל-SK בובנק, שם משך את תשומת הלב במפגשים נגד הקבוצות החזקות מפראג. בשנת 1910 ואניק עשה את הופעת הבכורה הרשמית שלו בגיל 18 במדי ספרטה פראג, וכעבור שש שנים בה עבר ליריבתה סלביה פראג.
עם האדומים-לבנים שיחק במספר משחקי ידידות נגד קבוצות מהעיר ווינה בשנת 1917, והציג יכולת טובה בניצחונות 0–10 ו-0–1 על אוסטריה וינה ו-AC הווינאי בהתאמה. בזכות זאת הוא זומן לנבחרת אוסטריה בה ערך שתי הופעות באותה שנה. ואניק היה לקפטן הקבוצה במשך שנים רבות וזכה עימה באליפות הראשונה של הליגה הצ'כוסלובקית בשנת 1925. בנוסף לכך זכה בתואר מלך השערים באותה שנה עם 13 שערים. בסך הכל כבש 247 שערים ב-449 משחקי ליגה ונחשב עדיין לאחד החלוצים הטובים ביותר בהיסטוריה הארוכה של הליגה הצ'כוסלובקית והצ'כית. בשנת 1926 הוא פרש מכדורגל ונוסג לחיים פרטיים.
נבחרת צ'כוסלובקיה.
עם סיום מלחמת העולם הראשונה ואניק שיחק עבור נבחרת צ'כוסלובקיה. הופעת הבכורה שלו הגיעה במשחקים האולימפיים ב-28 באוגוסט 1920 נגד יוגוסלביה, בה כבש שלושער בניצחון 0–7. גם ברבע הגמר מצא את הרשת בניצחון 1–4 על נורווגיה ובסוף הם סיימו במקום השני לאחר הפסד 2–0 בגמר למארחת בלגיה. המשחק הטוב ביותר של ואניק במדיה היה גם כן נגד יוגוסלביה בשנת 1921 בו כבש רביעייה לרשתה בניצחון 0–6. הופעתו האחרונה הייתה ב-24 במאי 1925 בניצחון 1–3 על אוסטריה בפראג, משחק שסגר 12 הופעות ו-10 שערים בסך הכל.
Don't It Make My Brown Eyes Blue
Don't It Make My Brown Eyes Blue הוא סינגל שהוקלט על ידי הזמרת-יוצרת האמריקאית קריסטל גייל, מתוך אלבום האולפן הרביעי שלה, "We Must Believe in Magic". השיר יצא לאור ביוני 1977, על ידי חברת התקליטים יונייטד ארטיסטס רקורדס, כסינגל הראשון מתוך האלבום.
השיר הגיע למקום השני במצעד הבילבורד הוט 100.
רקע וכתיבה.
המלחין של "Don't It Make My Brown Eyes Blue", ריצ'רד לי, היה אחראי על שלושת אלבומיה הקודמים של גייל: "Crystal Gayle", "Somebody Loves You" ו-"Crystal". השיר עצמו הופק על ידי אלן ריינולדס ונכתב על ידי ריצ'רד לי. השיר הוקלט באולפני ג'ק בנאשוויל ב-27 באוקטובר 1976.
מכיוון שהקלידן הקבוע של ריינולדס, צ'ארלס קוקראן, לקה בשבץ מוחי ריינולדס שכר קלידן חדש בהקלטות השיר.
הצלחה.
השיר נחשב לשיר המצליח ביותר של גייל ולאחד משירי הקאנטרי המצליחים ביותר בכל הזמנים. השיר כבש שלוש פסגות מצעדים בקנדה, תוך שהגיע למקום השני במצעד הבילבורד הוט 100 ואף דורג במצעד סוף השנה של המצעד. את השיר הקליטו עשרות אמנים במרוצת השנים, כדוגמת דולי פרטון, מיריי מאתיה ומישל טור.
הוא גם זכה בפרס גראמי בקטגוריית "ביצוע סולו הקאנטרי הווקאלי הטוב ביותר ‑ אישה" והועמד בקטגוריית "הקלטת השנה".
המנהל לענייני נשיא רוסיה
המנהל לענייני נשיא הפדרציה הרוסית (ברוסית: Управление делами президента Российской Федерации, בראשי תיבות Управделами президента) הוא סוכנות פדרלית המארגנת ומספקת באופן ישיר תמיכה מהותית וטכנית ושירותים חברתיים, רפואיים, הפעלת אתרי הבראה ונופש לפעילותם של גופים ממשלתיים פדרליים והוא מהווה גוף לתמיכה לוגיסטית בפעילותיו של נשיא רוסיה.
הארגון עוסק בניהול עסקי, תמיכה כספית בפעילותם של נשיא הפדרציה הרוסית, ממשלת הפדרציה הרוסית, הסגל הנשיאותי של רוסיה ומשרד מזכירות הממשלה. לארגון אין סמכות להשתמש בכספים, אלא בהוראת הנשיא והליך השימוש בכספים אלה נקבע בתיאום עם משרד האוצר של הפדרציה הרוסית.
היסטוריה.
הסוכנות יונקת את שורשה מהמנהל לענייני הוועד המרכזי של המפלגה, שעסק בתמיכה לוגיסטית עבור בכירי המפלגה הקומוניסטית של ברית המועצות, שבעצמה יונקת את שורשיה מהמשרד הקיסרי לענייני החצר, שעסק בתחזוקת המשק וארמונות הצאר בזמן שלטון שושלת רומנוב בתקופת האימפריה הרוסית.
המנהל נוצר ב-15 בנובמבר 1993 על פי צו נשיאותי מספר 735 כדי להחליף את המינהל החברתי והתעשייתי הראשי של לשכת נשיא הפדרציה הרוסית (GSPU). מאז ה-2 באוגוסט 1995 הוא בעל מעמד של גוף ביצוע פדרלי ונכון לשנת 2013 הוא העסיק 500 עובדים.
ארץ מובטחת
ארץ מובטחת (באנגלית: A Promised Land) הוא ספר זיכרונות מאת נשיא ארצות הברית לשעבר, ברק אובמה. הספר פורסם ב-17 בנובמבר 2020. וזהו הראשון משני כרכים מתוכננים שכתב אובמה אודות כהונתו כנשיא ארצות הברית בין השנים 2009 ל-2017.
אובמה אמר בציוץ בטוייטר בעקבות ההכרזה על פרסום הספר כי הוא "מתכוון לספק מחשבות כנות על נשיאותי, על הכוחות שאנו מתמודדים איתם וכיצד אנחנו יכולים לרפא את המחלוקות שלנו ולגרום לדמוקרטיה לעבוד עבור כולם".
הגרסה המוקלטת של הספר קיבלה מועמדות בטקס פרסי גראמי ה-64 בקטגוריה אלבום הספוקן וורד הטוב ביותר.
תקציר.
בכרך ראשון זה של זיכרונותיו, ברק אובמה מספר על מסעו הלא ייאמן, החל בימיו כצעיר שעדיין מחפש את זהותו ועד לשנותיו הראשונות כמנהיג העולם החופשי, הוא מתאר מזווית ראייה אינטימית את התפתחותו הפוליטית ואת נקודות הציון החשובות בקדנציה הראשונה של כהונתו ההיסטורית - תקופה סוערת של שינויים וטלטלות . אובמה מזמין את קוראיו למסע מרתק שמתחיל בשאיפותיו הפוליטיות המוקדמות ונמשך בניצחון המכריע בבחירות המקדימות באיווה, שהדגים את כוחה של פעילות השטח, ועד לקו פרשת המים - ליל 4 בנובמבר 2008, שבו נבחר להיות הנשיא ה-44 של ארצות הברית ונהפך לאפרו - אמריקאי הראשון המחזיק בתפקיד הבכיר ביותר במדינה. בספרו הוא מביט לאחור על שנות נשיאותו ומשתף את הקוראים בהרהוריו האישיים בנוגע ליכולותיו של הנשיא, כמו גם בנוגע למגבלות כוחו, ובתובנותיו הייחודיות על הדינמיקה של המשחק הפוליטי הבין־מפלגתי באמריקה ושל הדיפלומטיה הבינלאומית . הוא לוקח אותנו לחדר הסגלגל ולחדר המצב שבבית הלבן, למוסקבה, לקהיר, לבייג'ינג ולמקומות רבים אחרים. אנחנו נחשפים למחשבותיו כאת מרכיב את הקבינט, נאבק במשבר הפיננסי העולמי תוהה על קנקנו של ולדימיר פוטין, מתגבר על מכשולים פוליטיים שנראים בלתי אפשריים במאמציו להעביר את חוק הבריאות, מתעמת עם גנרלים על האסטרטגיה האמריקאית באפגניסטן, מקדם את הרפורמה בוול סטריט, מגיב לאסון דליפת הנפט ההרסנית בעקבות הפיצוץ באסדת הנפט דיפווטר הורייזון ומאשר את מבצע "חנית נפטון", המוביל למותו של אוסאמה בן לאדן. ארץ מובטחת הוא ממואר אינטרוספקטיבי יוצא דופן - סיפור קריאת התיגר של אדם יחיד על ההיסטוריה באמצעות אמונה ונחישות. אובמה מספר בכנות גדולה על אודות האיזונים והבלמים העדינים שנדרש להפעיל בתור אמריקאי שחור שמתמודד על הנשיאות, כשהוא עומס על גבו את ציפיותיו של דור שלם, מגובה במסרים של "תקווה ושינוי", ומתמודד עם האתגרים המוסריים הכרוכים בקבלת החלטות הרות גורל. הוא מתאר את הכוחות שהתנגדו לו מבית ומחוץ, מספר בפתיחות על האופן שבו החיים בבית הלבן השפיעו על אשתו ובנותיו, ואינו נרתע מלחשוף גם את הרגעים שבהם הטיל ספק בעצמו ואת האכזבות. ואף על פי כן, הוא לא מוותר לרגע על אמונתו שבתוך הניסוי האמריקאי הגדול והמתמשך תמיד קיימת אפשרות להתקדמות ולשינוי. זהו ספר כתוב להפליא ורב־עוצמה, המשקף את שכנועו העמוק של אובמה בכך שהדמוקרטיה אינה מתנה משמים אלא שיטה שמבוססת על יסודות של אמפתיה והבנה הדדית, ונבנית יום אחר יום במאמץ משותף.
ביקורות.
הספר יצא לאור ב -17 בנובמבר 2020, שבועיים לאחר הבחירות הארציות שנערכו בארצות הברית, הספר יצא לאור בפורמט של ספר, ספר דיגיטלי ואף ספר שמע, הניו יורק טיימס אמר כי ככל הנראה הספר יהיו הנמכר ביותר במהלך השנה, בנוסף לכך פורסם כי יודפסו כ-2.5 מיליון עותקים לקהלי קוראים בינלאומיים. לצד המקור האנגלי, פורסמו לספר כ-24 תרגומים בשפות הבאות: אלבנית, ערבית, בולגרית, סינית, צ'כית, דנית, הולנדית, פינית, צרפתית, גרמנית, יוונית, עברית, הונגרית, איטלקית, יפנית, קוריאנית, ליטאית, נורווגית, פולנית, פורטוגזית, רומנית, ספרדית, שוודית ווייטנאמית.
הספר זכה לביקורות חיוביות רבות.
המנהל הראשי לתוכניות מיוחדות (רוסיה)